
R A P O R T


asupra proiectului de Lege pentru modificarea şi completarea Legii Curţii Supreme de Justiţie nr.56/1993.





În conformitate cu  prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată cu dezbaterea în fond, în procedură de urgenţă, a proiectului de Lege pentru modificarea şi completarea Legii Curţii Supreme de Justiţie nr.56/1993, trimis cu adresa 190 din 8 iulie  1998, înregistrată sub nr.474/XVIII/11 din  8 iulie 1998.


		Consiliul Legislativ a avizat favorabil acest proiect de lege cu avizul nr.354/16 mai 1998.


		Acest proiect de lege a fost adoptat de Senat în şedinţa din       7 iulie 1998.


		În conformitate cu prevederile art.57 din Regulamentul Camerei Deputaţilor, Comisia juridică, de disciplină şi imunităţi a examinat proiectul de lege în şedinţa din  8 iulie  1998.


		În urma dezbaterilor, membrii comisiei au hotărât, cu majoritate de voturi, ca proiectul de lege să fie supus Plenului Camerei Deputaţilor, spre dezbatere şi aprobare, în forma  adoptată de Senat.


		În raport cu obiectul şi conţinutul său, ce vizează modificarea unor legi organice, acest proiect de lege urmează să fie adoptat cu procedura specifică legilor organice, conform prevederilor art.74 alin.(1) din Constituţia României.

